**D i s p o z i ț i a**

**nr. 1038 din 13 octombrie 2023**

# **privind menținerea domnului ROTARU GHEORGHE**

# **în funcţia contractuală de execuție de paznic la Compartimentul**

# **Pază și Securitate după împlinirea vârstei standard de pensionare**

Preşedintele Consiliului Judeţean Cluj,

Analizând referatul Direcţiei Generale Buget-Finanţe, Resurse Umane nr. 40547/12.10.2023, prin care se supune aprobării menținerea domnului ROTARU GHEORGHE în funcția contractuală de execuție de paznic la Compartimentul Pază și Securitate din cadrul Direcției de Administrare și Exploatare a Stadionului ”Cluj Arena” după împlinirea vârstei standard de pensionare, pe o perioadă de 1 an începând cu 27.12.2023;

Având în vedere cererea nr. 39998/09.10.2023 prin care domnul ROTARU GHEORGHE solicită continuarea activității în funcția de paznic după împlinirea vârstei standard de pensionate, cerere aprobată de președintele Consiliului Județean.

În conformitate cu prevederile:

* art. 190 alin. (3), alin. (4), art. 191 alin. (1) lit. a), alin (2) lit. b) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 56 alin. (4) din Legea nr. 53/2003 Codul muncii, republicată, cu modificările și completările ulterioare;
* art. 1 alin. (1), art. 7, art. 10 și art. 11 din Legea contenciosului administrativ nr. 554/2004, cu modificările și completările ulterioare;

În temeiul drepturilor conferite de art. 196 alin. (1) lit. b) din Ordonanța de Urgență a Guvernului nr. 57/2019 privind Codul administrativ cu modificările și completările ulterioare;

**d i s p u n e :**

**Art. 1.** Domnul ROTARU GHEORGHE se menține în funcția contractuală de execuție de paznic la Compartimentul Pază și Securitate din cadrul Direcției de Administrare și Exploatare a Stadionului ”Cluj Arena” după împlinirea vârstei standard de pensionare, pe o perioadă de 1 an începând cu 27.12.2023, fără modificări salariale.

**Art. 2. (1)** Împotriva prezentei dispoziții se poate formula plângere prealabilă, în termen de 30 de zile de la comunicare, sau pentru motive temeinice, în termen de maxim 6 luni de la data emiterii acesteia.

**(2)** Prezenta dispoziție poate fi atacată la Tribunalul Cluj – Secția mixtă de contencios administrativ și fiscal, de conflicte de muncă și asigurări sociale în termen de:

a) 6 luni, care se calculează conform art. 11 alin. (1) din Legea nr. 554/2004, cu modificările și completările ulterioare,

b) un an de la data comunicării prezentei dispoziții, pentru motive temeinice.

**Art. 3.** Cu ducerea la îndeplinire şi punerea în aplicare a prevederilor prezentei dispoziţii se încredinţează Direcţia Generală Buget-Finanţe, Resurse Umane, prin Serviciul Resurse Umane, Guvernanță Corporativă.

**Art. 4. (1)** Prezenta dispoziţie se comunică prin poșta electronică Direcţiei Generale Buget-Finanţe, Resurse Umane - Serviciul Resurse Umane, Guvernanță Corporativă, precum şi Prefectului Judeţului Cluj.

**(2)** Direcţia Generală Buget-Finanţe, Resurse Umane - Serviciul Resurse Umane, Guvernanță Corporativă va comunica domnului ROTARU GHEORGHE,prezenta dispoziție.

 **CONTRASEMNEAZĂ :**

 **P R E Ş E D I N T E, SECRETAR GENERAL AL JUDEŢULUI,**

 **Alin TIȘE**  **Simona GACI**